તા. ૩૦-૩-૨૦૧૩નાં સવારના ૬.૩૦ વાગ્યાથી ઘાટકોપર, મુલુંડ, થાણા, ડોંબિવલી, ખારઘર, કામોઠે, ભીવંડી, અંધેરી વગેરે પરાંમાંથી મુંબઈ ઝોનના ભાવિકો ઘાટકોપરના માણેકલાલ મેદાનમાં આવી પહોંચ્યા હતા. રથને ખુબ સુંદરતાથી ફૂલહારથી શણગારવામાં આવેલ હતો. કાર્યક્રમની શરૂઆત પૂજા અર્ચના, મંગળા આરતીથી કરવામાં આવી. બગીમાં સંસ્કારધામના સંત શ્રી વૃંદાવન વિહારી શાસ્ત્રીજી સાથે શ્રી બ્રહ્મસ્વરૂપ સ્વામીજી અને અખિલ ભારતીય લક્ષ્મીનારાયણ સનાતન સમાજનાં પ્રમુખ શ્રી જેઠાભાઈ લાલજી ચોપડા અને ધનજી પુંજા લીંબાણી એ આ બગીમાં સ્થાન લીધેલ હતું. આ સાથેજ સંપૂર્ણ ભાવિક ભક્તોની ખીચોખીચ મેદની સાથે વાજતે ગાજતે રથ યાત્રાનો આરંભ થયેલ.